Sóley Guðmundsdóttir skrifar 29. nóvember 2019 22:00 Það stefnir í svakalega dansveislu á Stöð 2 á föstudagskvöldum næstu mánuðina . M. Flóvent Skemmtiþátturinn Allir geta dansað hóf göngu sína á Stöð 2 á nýjan leik í kvöld . Tíu pör taka þátt og stendur eitt par eftir sem sigurvegari í lok janúar . Pörin sem taka þátt eru : Regína Ósk og Max Petrov , Veigar Páll Gunnarsson og Ástrós Traustadóttir , Jón Viðar Arnþórsson og Malin Agla Kristjánsdóttir , Manúela Ósk Harðardóttir og Jón Eyþór Gottskálksson , Eyjólfur Kristjánsson og Telma Rut Sigurðardóttir , Vala Eiríksdóttir og Sigurður Már Atlason , Sólveig Eiríksdóttir og Daði Freyr Guðjónsson , Hafsteinn Þór Guðjónsson og Sophia Louise Webb , Ólafur Örn Ólafsson og Marta Carrasco og Vilborg Arna Gissurardóttir og Javi Fernández Valiño . Í kvöld var ekkert par sent heim en einkunnagjafir dómara skipta þrátt fyrir það máli . Þær einkunnir sem pörin fengu í kvöld fylgja þeim í næsta þátt . Þrjú pör fengu 20 stig frá dómurunum , þeim Selmu Björns , Karenu Reeve og Jóhanni Gunnari Arnarsyni , og deila því hæsta sætinu . Þetta eru Haffi Haff og Sophie Louise , Manúela Ósk og Jón Eyþór og Vala Eiríks og Sigurður Már . Á botninum sitja þau Ólafur Örn og Marta með aðeins 9 stig . Í næstu viku verður ABBA þema og fáum við að sjá öll pörin aftur . Gaman verður að sjá hvort að Ólafur Örn og Marta nái að rífa sig upp af botninum . Hér að neðan má sjá þrjú bestu atriðin að mati dómara frá fyrsta kvöldi Allir geta dansað . Vala Eiríks og Sigurður Már : Athugið .